**ระเบียบคณะกรรมการสิทธิมนุษยชนแห่งชาติ**

ว่าด้วยเครื่องแบบและการแต่งเครื่องแบบของข้าราชการ พนักงานราชการ

และลูกจ้าง สำนักงานคณะกรรมการสิทธิมนุษยชนแห่งชาติ (ฉบับที่ ๒)

พ.ศ. ๒๕๖๔

โดยที่เป็นการสมควรปรับปรุงระเบียบคณะกรรมการสิทธิมนุษยชนแห่งชาติว่าด้วยเครื่องแบบและการแต่งเครื่องแบบของข้าราชการ พนักงานราชการ และลูกจ้าง สำนักงานคณะกรรมการสิทธิมนุษยชนแห่งชาติให้มีความเหมาะสมยิ่งขึ้น

อาศัยอำนาจตามความในมาตรา ๔๙ (๗) แห่งพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. ๒๕๖๐ คณะกรรมการสิทธิมนุษยชนแห่งชาติจึงออกระเบียบไว้ ดังต่อไปนี้

ข้อ ๑ ระเบียบนี้เรียกว่า “ระเบียบคณะกรรมการสิทธิมนุษยชนแห่งชาติว่าด้วยเครื่องแบบ
และการแต่งเครื่องแบบของข้าราชการ พนักงานราชการ และลูกจ้าง สำนักงานคณะกรรมการสิทธิมนุษยชนแห่งชาติ (ฉบับที่ ๒) พ.ศ. ๒๕๖๔”

ข้อ ๒[[1]](#footnote-1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกความในวรรคสองของข้อ ๔ ของระเบียบคณะกรรมการสิทธิมนุษยชนแห่งชาติ
ว่าด้วยเครื่องแบบและการแต่งเครื่องแบบของข้าราชการ พนักงานราชการ และลูกจ้าง สำนักงานคณะกรรมการสิทธิมนุษยชนแห่งชาติ พ.ศ. ๒๕๖๑ และให้ใช้ความต่อไปนี้แทน

“ให้นำกฎสำนักนายกรัฐมนตรีออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ ในส่วนที่กำหนดสำหรับข้าราชการพลเรือนสามัญ มาใช้บังคับกับการแต่งเครื่องแบบของข้าราชการโดยอนุโลม สำหรับเครื่องหมายแสดงสังกัด ให้เป็นไปตามแบบแนบท้ายระเบียบนี้”

ข้อ ๔ ให้ยกเลิกความในวรรคสองของข้อ ๕ ของระเบียบคณะกรรมการสิทธิมนุษยชนแห่งชาติ
ว่าด้วยเครื่องแบบและการแต่งเครื่องแบบของข้าราชการ พนักงานราชการ และลูกจ้าง สำนักงานคณะกรรมการสิทธิมนุษยชนแห่งชาติ พ.ศ. ๒๕๖๑ และให้ใช้ความต่อไปนี้แทน

“ให้นำประกาศคณะกรรมการบริหารพนักงานราชการตามระเบียบสำนักนายกรัฐมนตรีว่าด้วยพนักงานราชการเกี่ยวกับเครื่องแบบพนักงานราชการ มาใช้บังคับกับการแต่งเครื่องแบบของพนักงานราชการโดยอนุโลม สำหรับเครื่องหมายแสดงสังกัด ให้เป็นไปตามแบบแนบท้ายระเบียบนี้”

ข้อ ๕ ให้ยกเลิกความในข้อ ๖ ของระเบียบคณะกรรมการสิทธิมนุษยชนแห่งชาติว่าด้วยเครื่องแบบและการแต่งเครื่องแบบของข้าราชการ พนักงานราชการ และลูกจ้าง สำนักงานคณะกรรมการสิทธิมนุษยชนแห่งชาติ พ.ศ. ๒๕๖๑

ข้อ ๖ ให้ยกเลิกแบบอินทรธนูและเครื่องหมายตำแหน่งบนอินทรธนูข้าราชการสำนักงานคณะกรรมการสิทธิมนุษยชนแห่งชาติ แบบอินทรธนูเครื่องแบบปกติ และเครื่องแบบพิธีการพนักงานราชการสำนักงานคณะกรรมการสิทธิมนุษยชนแห่งชาติ และแบบอินทรธนูและเครื่องหมายตำแหน่งบนอินทรธนูของเครื่องแบบปกติพนักงานราชการสำนักงานคณะกรรมการสิทธิมนุษยชนแห่งชาติ ท้ายระเบียบคณะกรรมการสิทธิมนุษยชนแห่งชาติว่าด้วยเครื่องแบบและการแต่งเครื่องแบบของข้าราชการ
พนักงานราชการ และลูกจ้าง สำนักงานคณะกรรมการสิทธิมนุษยชนแห่งชาติ พ.ศ. ๒๕๖๑

ประกาศ ณ วันที่ ๕ มกราคม พ.ศ. ๒๕๖๔

ประกายรัตน์ ต้นธีรวงศ์

กรรมการสิทธิมนุษยชนแห่งชาติ ทำหน้าที่แทน

ประธานกรรมการสิทธิมนุษยชนแห่งชาติ

1. ราชกิจจานุเบกษา เล่ม ๑๓๘/ตอนที่ ๔ ก/หน้า ๑๑/๒๒ มกราคม ๒๕๖๔ [↑](#footnote-ref-1)